Në Uashington po krijohet industria e modës
Një studim i fundit tregon se banorët e Uashingtonit shpenzojnë dyfishin e mesatares në nivel kombëtar për veshjen e tyre
Uashingtoni njihet si një qytet zyrtar. Shpesh herë banorët e tij janë cilësuar si pa stil dhe shije në mënyrën e të veshurit. Por në kuadrin e kërkesës për hapjen e vendeve të reja e të ndryshme të punës, qyteti po sheh mundësinë e krijimit të një industrie të re, ajo që zakonisht të sjellë në mendje Nju Jorkun, pra industrinë e modës. Një program i ri shpreson që të nisë industrinë e modës duke frymëzuar e mbështetur stilistët e zonës së Uashingtonit. Genett Purcellit gjithmonë i ka pëlqyer moda,por kjo nuk ishte puna e saj, deri më tani... Shumicën e kohës edhe kur punonte si avokate, ajo krijonte veshje. Një vit më parë ajo vendosi që mos të vazhdonte me të dy profesionet. Genett Purcelli krijoi linjën e saj të modës të quajtur Maven. Krijimet e saj u paraqitën së fundmi në një sfilatë mode në zonën e Uashingtonit. Ajo ishte një nga stilistet e përzgjedhura për shfaqen e modës “DC Fashion Incubator”, një program i cili nisi në muajin janar. Christien Brooks Cropper është promotorja e këtij organizimi. Christine Brooks Cropper Përveç punës në këtë studio, 4 stilistët mund të këshillohen edhe me specislistë të modës: Tatiana Kolina shpreson të hapë një linjë me veshje për sandale për firmën e saj My Moody Booty. Ajo e kishte këtë ide që 4 vite më parë, por nuk ishte ende gati për t’a krijuar. Ndonëse Genett Purcell e ka hapur tashmë linjën e saj, ajo është e lumtur që është pjesë e inkubatorit. Brooks Cropper ka plane të mëdha. Është e padiskutueshme që në kryeqytetin amerikan ka kërkesë për modën. Një studim i fundit tregon se banorët e Uashingtonir shpenzojnë dyfishin e mesatares në nivel kombëtar për veshje dhe këpucë. Të paktën një pjesë e tyre kujdesen edhe për paraqitjen ...!